[{"text_idx": "#000002", "text": "Olin na\u0308dala eest viis pa\u0308eva Eestimaa kaunil a\u0308a\u0308rel iseendaga, eemal ko\u0303igist kontaktidest va\u0308lismaailmaga ja tavapa\u0308rastest keskkondadest. See oli imeline taaskohtumine, kus alustuseks mo\u0303istsin, et keset kiiret aega kulub enda seiskamiseks tervelt 24 tundi. Alles siis sain rahumeeli rohuliblel ronivat a\u0308mblikku ja murul askeldavaid linava\u0308strikupo\u0303nne vaadelda, ilma et peas oleks tiksunud soov tegutseda vo\u0303i millegi u\u0308le juurelda. Nu\u0308u\u0308d tahan seda hoida."}, {"text_idx": "#000003", "text": "Neile 24 tunnile ja\u0308rgnenud neli pa\u0308eva mo\u0308o\u0308dusidki kulgedes. Tunnetades looduseru\u0308tme, kuulates linnulaulu, putukasuminat ja tuult puulatvades. Vaadates seda, kuis looduses justkui ko\u0303ik paigal seisab, ja samal ajal teades, et tegelikult ko\u0303ik kasvab ja areneb. Kui paari na\u0308dala pa\u0308rast tagasi tulla, on ko\u0303ik juba teisiti. Nii on inimesega ka. Kella vaatasin hommikul ja o\u0303htul, et umbes aru saada, mis ru\u0308tmis ma toimin, lo\u0303puks sain pa\u0308ikese ja\u0308rgi selgeks. Pa\u0308evikusse kirjutasin paarku\u0308mmend lehte juurde, lasksin lahti ko\u0303igist rollidest ja siltidest, olin kontaktis iseendaga ja sellega, mida see ko\u0303ik mulle andnud on. Tulin a\u0308ra mo\u0303tetega, mis mu edasist kulgemist tunduvad ta\u0308nase seisuga ko\u0303ige paremini toetavat."}, {"text_idx": "#000013", "text": "Tagasisidest kasvad, kui oled ta\u0308nulik ja vo\u0303tad vastutuse"}, {"text_idx": "#000014", "text": "Kuidas sina tagasisidele reageerid? Kui sinu sees kerkib ta\u0308nulikkus, millest peegeldub arusaam saadud tagasiside va\u0308a\u0308rtuse kohta ning tahe tegutseda ja midagi muuta, siis, palju o\u0303nne, oled valmis igasugusele tagasisidele tuginedes kasvama. Ja, to\u0303ele au andes, sa juba teedki seda ning"}]